af en en en fr fr fr fr en en en en en en en fr nl en en en en af fr nb nl en nl de en en af en af en af en af en af en af en af en nl en pl af en en en en ru en en en en en en en en en en
Fredrick Rudolph van Rooyen (Duimpie)
†25 Mei 2017 (op Hemelvaartdag)
“...Jy is my seun, vandag het Ek jou Vader geword.”
Ons Heer het  hout geskuur en geskaaf om tafels te maak voordat Hy ons genooi het om aan te sit en saam met Hom maaltyd te hou.
Ons timmerman-pa se houtwerk staan die huis vol, in sy kinders en kleinkinders se huise en ook vriende se huise - praktiese stukke, perfek gemaak. Kunswerke.
Sy lewe was 'n geskenk van ons Skepper.
Pa het geskaaf en geskuur aan die lewe en geleenthede wat aan hom gegee is. Maklik, was dit nie altyd nie. Hy het begin by die le van fondasies vir die huise wat hy leer bou het. (Eintlik wou hy altyd self die huise geteken en ontwerp het.) Jare lank het hy stilgestaan by die proses van fyn hout en pulp om papier te maak. Papier waarop hy met pen en tikmasjien begeertes, drome, pyn en teleurstelling kon verwoord in gedigte en ook verhale van sy grootword-tyd. En baie stories en grappies het hy altyd gehad om te vertel tot groot vreugde van die kleinkinders. Sy se-goed onthou ons.
Hierdie kreatiewe man met baie talente en 'n oog vir detail, het boustene gele in ons lewens: verantwoordeliheid, pligsgetrouheid, dissipline, hardwerk  en om te sorg, selfs tot die dood toe. Amper 61 jaar lank het hy gewerk om vir Mammie te voorsien en tot nog 'n paar dae voor sy dood, haar te versorg.
In sy gebrokenheid, het hy dikwels in ons lewens teen die grein geskuur en geskaaf, gevorm en gegee wat hy kon. Vandag staan ons, die huise wat hy help bou het, met dankbaarheid, want ons het 'n stewige fondasie van 'n pa wat gesorg het. Daarom weet ons vandag, sonder twyfel, dat ons 'n hemelse Vader het wat sorg, altyd sal sorg tot aan die einde van ons lewens. En Hy is betroubaar.
Sy groentetuin staan nou braak, die fiets staan op slot, daar's nie meer rugby op die kassie nie, die wit Polo-karretjie rus in die motorhuis, hy kom nie meer terug van die winkel af nie en die Bybel le toe op die tafeltjie.
Op papier tel ons nou ons seeinge, een vir een want ons Vader is oneindig goed en by die tafel, sit ons aan om maaltyd te hou met ons Vader. Ons eet van ons Vader se oorvloedige goedheid en Pa se lemoen-marmelade en tamatie-en-rissieblatjang.
Ons is lief vir jou.
E-mail (required, but will not display)
Notify me of follow-up comments
Link1 | Link2 | Link3
Copyright © 2012. All Rights Reserved.